พอดีผมขลิบหนังหุ้มปลายผ่านมาแล้ว 1 อาทิตย์ครับ แต่ตรงรอยเย็บมัน ตกสะเก็ตแล้วครับ ตอนนี้ให้ผมอาบน้ำได้ครับ แต่ตรงที่มันตกสะเก็ดทำให้ผม รูดลงไม่ได้ครับ มันเหมือนกับติดๆบริเวณปลายองคชาติอะครับ ต้องรอให้ สะเก็ดมันหลุดออกไปเองหรอครับ ถึงจะรูดลงมาได้ ละก็ตรงบริเวณที่ตกสะเก็ดมันเหมือนมีคราบเลือดซึมติดออกมาด้วยอะครับ ตอนที่ผมเช็ดตัว ในตอนอาบน้ำ มันจะเป็นไรไหมครับคุณ
สวัสดีค่ะ การขลิบหนังหุ้มปลายอวัยวะเพศนั้นเป็นการตัดหนังที่เยื่อหุ้มปลายอวัยวะเพศชายส่วนเกินออก ทำให้ทำความสะอาดได้ง่ายขึ้น ลดการหมักหมมของขี้เปียก ลดโอกาสการเกิดมะเร็งที่อวัยวะเพศลงไปได้โดยการขลิบอวัยวะเพศเป็นการผ่าตัดเล็ก ใช้เพียงยาชาเฉพาะที่ หลังทำสามารถกลับบ้านได้และปิดแผลไว้แค่ประมาณ 1 สัปดาห์ ก็สามารถตัดไหมและโดนน้ำได้ จะมีการตกสะเก็ดตามมาหลังจากนั้นประมาณ 5-7 วัน ซึ่งสะเก็ดจะหลุดออกมาได้เอง ห้ามไปแกะออก หลังสะเก็ดหลุด เยื่อหุ้มรอบๆน่าจะสามารถรูดลงได้ตามปกติ แนะนำการใช้น้ำเปล่าล้างทำความสะอาดภายนอกเบาๆ จนกว่าสะเก็ดจะหลุดออกหมด หากสะเก็ดหลุดไปแล้ว ยังมีอาการดังกล่าวมาต่อเนื่อง เจ็บปวดร่วมด้วย อวัยวะเพศ บวม แดง ควรกลับไปพบแพทย์ที่ผ่าตัดให้เพื่อตรวจดูแผลอีกครั้งค่ะ